CELEX: 32013R1419
Language: lt
Date: 2013-12-17 00:00:00
Title: 2013 m. gruodžio 17 d. Komisijos įgyvendinimo reglamentas (ES) Nr. 1419/2013 dėl gamintojų ir tarpšakinių organizacijų pripažinimo, gamintojų ir tarpšakinių organizacijų taisyklių taikymo išplėtimo ir orientacinių kainų skelbimo, kaip numatyta Europos Parlamento ir Tarybos reglamente (ES) Nr. 1379/2013 dėl bendro žvejybos ir akvakultūros produktų rinkų organizavimo

28.12.2013   
            
            
               LT
            
            
               Europos Sąjungos oficialusis leidinys
            
            
               L 353/43
            
         
      KOMISIJOS ĮGYVENDINIMO REGLAMENTAS (ES) Nr. 1419/2013
   2013 m. gruodžio 17 d.
   dėl gamintojų ir tarpšakinių organizacijų pripažinimo, gamintojų ir tarpšakinių organizacijų taisyklių taikymo išplėtimo ir orientacinių kainų skelbimo, kaip numatyta Europos Parlamento ir Tarybos reglamente (ES) Nr. 1379/2013 dėl bendro žvejybos ir akvakultūros produktų rinkų organizavimo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 11 d. Europos Parlamento ir Tarybos reglamentą (ES) Nr. 1379/2013 dėl bendro žvejybos ir akvakultūros produktų rinkų organizavimo (1), ypač į jo 21, 27 ir 32 straipsnius,
   kadangi:
   
               (1)
            
            
               Reglamente (ES) Nr. 1379/2013 pateikiamos nuostatos dėl gamintojų ir tarpšakinių organizacijų pripažinimo, gamintojų ir tarpšakinių organizacijų taisyklių taikymo išplėtimo ir orientacinių kainų, nuo kurių taikoma sandėliavimo sistema, nustatymo;
            
         
               (2)
            
            
               būtina nustatyti gamintojų ir tarpšakinių organizacijų pripažinimo terminus, tvarką ir paraiškos formą, pripažinimo panaikinimo terminus ir tvarką, taip pat valstybių narių pranešimų apie savo sprendimus suteikti arba panaikinti pripažinimą teikimo Komisijai formą, terminus ir tvarką;
            
         
               (3)
            
            
               būtina nustatyti valstybių narių pranešimų apie gamintojų ar tarpšakinių organizacijų taisykles, kurias jos ketina padaryti privalomas visoms tam tikroje (-se) vietovėje (-se) veikiančioms gamintojų organizacijoms arba veiklos vykdytojams, teikimo Komisijai formą ir tvarką;
            
         
               (4)
            
            
               būtina nustatyti formą, kurią valstybės narės naudotų skelbdamos orientacines kainas, taikytinas jų teritorijose pripažintų gamintojų organizacijų;
            
         
               (5)
            
            
               šiame reglamente numatytos priemonės atitinka Žvejybos ir akvakultūros produktų nagrinėjimo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Apibrėžtys
   Šiame reglamente vartojamų terminų apibrėžtys:
   a)   gamintojų organizacijos– žvejybos ir akvakultūros produktų gamintojų organizacijos arba šių asociacijos, įsteigtos pagal Reglamento Nr. 1379/2013 6 ir 9 straipsnius;
   b)   tarpšakinės organizacijos– veiklos vykdytojų organizacijos, įsteigtos pagal Reglamento Nr. 1379/2013 11 straipsnį.
   2 straipsnis
   Gamintojų ir tarpšakinių organizacijų pripažinimo terminai, tvarka ir paraiškos forma
   1.   Atitinkama valstybė narė per tris mėnesius nuo paraiškos dėl pripažinimo pagal Reglamento Nr. 1379/2013 14 ir 16 straipsnius gavimo dienos informuoja gamintojų ar tarpšakinę organizaciją apie savo sprendimą. Jei pripažinti atsisakoma, valstybė narė nurodo atsisakymo pripažinti priežastis.
   2.   Paraiškos dėl gamintojų ir tarpšakinių organizacijų pripažinimo forma nustatyta I priede.
   3 straipsnis
   Gamintojų ir tarpšakinių organizacijų pripažinimo panaikinimo terminai ir tvarka
   Jei valstybė narė ketina pagal Reglamento Nr. 1379/2013 18 straipsnį panaikinti gamintojų ar tarpšakinės organizacijos pripažinimą, ji apie šį ketinimą praneša atitinkamai organizacijai ir nurodo panaikinimo priežastis. Valstybė narė suteikia atitinkamai gamintojų ar tarpšakinei organizacijai galimybę ne vėliau kaip per du mėnesius pateikti savo pastabas.
   4 straipsnis
   Pranešimų apie sprendimus suteikti arba panaikinti pripažinimą teikimo forma, terminai ir tvarka
   1.   Valstybių narių pranešimų apie savo sprendimus pagal Reglamento Nr. 1379/2013 14, 16 arba 18 straipsnį pripažinti gamintojų ar tarpšakines organizacijas arba panaikinti jų pripažinimą teikimo Komisijai forma nustatyta II priede.
   2.   Apie pirmoje dalyje nurodytą sprendimą valstybės narės praneša ne vėliau kaip per du mėnesius nuo to sprendimo priėmimo dienos.
   3.   Pranešimai teikiami siunčiant XML formato rinkmeną – kiekvienu pranešimu siunčiama viena rinkmena. XML formato rinkmena pridedama prie laiško ir siunčiama specialiu adresu MARE-B2@ec.europa.eu, laiško pavadinimo laukelyje nurodžius „Pranešimas dėl gamintojų (tarpšakinės) organizacijos“.
   5 straipsnis
   Valstybių narių pranešimų apie taisykles, kurias jos ketina padaryti privalomas visiems gamintojams ar veiklos vykdytojams, teikimo forma ir tvarka
   1.   Valstybių narių pranešimų apie gamintojų ar tarpšakinių organizacijų taisykles, kurias jos ketina padaryti privalomas visiems tam tikroje (-se) vietovėje (-se) veikiantiems gamintojams arba veiklos vykdytojams, kaip numatyta Reglamento Nr. 1379/2013 22 ir 23 straipsniuose, teikimo Komisijai forma nustatyta III priede.
   2.   Valstybės narės pranešimą Komisijai pateikia ne vėliau kaip prieš du mėnesius iki numatomos taisyklių taikymo išplėtimo įsigaliojimo datos.
   3.   Apie bet kokius ketinamus taisyklių, kurios buvo padarytos privalomos visiems gamintojams ar veiklos vykdytojams, keitimus pranešama pagal šio straipsnio 1 ir 2 dalis.
   6 straipsnis
   Orientacinių kainų skelbimo forma
   Forma, kurią valstybės narės naudoja skelbdamos Reglamento Nr. 1379/2013 31 straipsnio 4 dalyje nurodytas orientacines kainas, nustatyta šio reglamento IV priede.
   7 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gruodžio 17 d.
      
         
            Komisijos vardu
         
         
            Pirmininkas
         
         José Manuel BARROSO
         
      
   
   
      (1)  Žr. šio Oficialiojo leidinio p. 1.
   
      I PRIEDAS
      
         PARAIŠKOS DĖL PRIPAŽINIMO FORMA
      
      Paraiškose dėl gamintojų ir tarpšakinių organizacijų pripažinimo pateikiama ši informacija:
      
                  a)
               
               
                  gamintojų ar tarpšakinės organizacijos įstatai;
               
            
                  b)
               
               
                  vidaus darbo tvarkos taisyklės pagal Reglamento (ES) Nr. 1379/2013 17 straipsnyje nustatytus principus;
               
            
                  c)
               
               
                  gamintojų ar tarpšakinės organizacijos vardu įgaliotų veikti asmenų vardai ir pavardės;
               
            
                  d)
               
               
                  įrodymai, kad gamintojų ar tarpšakinė organizacija atitinka Reglamento (ES) Nr. 1379/2013 atitinkamai 14 straipsnio 1 dalyje arba 16 straipsnio 1 dalyje nustatytas sąlygas;
               
            
                  e)
               
               
                  informacija apie gamintojų arba tarpšakinės organizacijos vykdomą veiklą, įskaitant veiklos sritį ir žvejybos ir akvakultūros produktus, kuriems siekiama gauti pripažinimą.
               
            
   
      II PRIEDAS
      
         PRANEŠIMŲ APIE SPRENDIMUS SUTEIKTI ARBA PANAIKINTI PRIPAŽINIMĄ FORMA
      
      Valstybių narių Komisijai teikiamuose pranešimuose apie jų sprendimus suteikti arba panaikinti pripažinimą pateikiama toliau nurodyta informacija.
      
                  Skilties pavadinimas
               
               
                  Elemento pavadinimas (1)
                  
               
               
                  Didžiausias leistinas ženklų skaičius
               
               
                  Apibrėžtis ir pastabos
               
            
                  Valstybė narė
               
               
                  MS
               
               
                  3
               
               
                  Valstybės narės, pranešančios apie sprendimą suteikti arba panaikinti pripažinimą, ISO trijų raidžių kodas
               
            
                  Organizacijos rūšis
               
               
                  TO
               
               
                  3
               
               
                  
                     PO – gamintojų organizacija; APO: gamintojų organizacijų asociacija; IBO: tarpšakinė organizacija
               
            
                  Registracijos numeris
               
               
                  RN
               
               
                  —
               
               
                  Organizacijos registracijos numeris
               
            
                  Organizacijos pavadinimas
               
               
                  NO
               
               
                  —
               
               
                  PO, APO arba IBO pavadinimas, kuriuo užregistruota organizacija
               
            
                  Duomenys ryšiams
               
               
                  CO
               
               
                  100
               
               
                  Laisvo pobūdžio tekstas. Nurodomas pakankamai išsamus adresas, kuriuo būtų galima susisiekti su organizacija: pašto adresas, telefono ir fakso numeris, e. pašto adresas, svetainės adresas
               
            
                  Veiklos sritis
               
               
                  AA
               
               
                  —
               
               
                  
                     N – veikla savo šalyje T – tarpvalstybinė veikla (nurodomi kitų atitinkamų valstybių narių ISO trijų raidžių kodai)
               
            
                  Kompetencijos sritis
               
               
                  AC
               
               
                  100
               
               
                  Nurodyti vieną ar keletą iš šių sričių:
                  
                               
                           
                           
                              
                                 PO: jūrinė akvakultūra, gėlųjų vandenų akvakultūra; priekrantės žvejyba, įskaitant mažos apimties žvejybą; žvejyba atviroje jūroje ir tolimoji žvejyba; kita (nurodyti)
                           
                        
                               
                           
                           
                              
                                 IBO: gamyba (žvejybos arba akvakultūros produktų); perdirbimas; prekyba; kita (nurodyti)
                           
                        
            
                  Pripažinimo data
               
               
                  DR
               
               
                  10
               
               
                  mmmm-mm-dd
               
            
                  Pripažinimo panaikinimo data
               
               
                  DW
               
               
                  10
               
               
                  mmmm-mm-dd (jei aktualu)
               
            
         (1)  Šie elementai nurodomi pagrindinio elemento ORG viduje. Vardų sritis – urn:xeu:mare:grant-withdrawal-recognition-organisation:v1.
   
   
      III PRIEDAS
      
         PRANEŠIMO APIE TAISYKLIŲ TAIKYMO IŠPLĖTIMĄ FORMA
      
      Valstybių narių Komisijai teikiamuose pranešimuose apie taisykles, kurių taikymą jos ketina išplėsti, pateikiama ši informacija:
      
                  a)
               
               
                  atitinkamos gamintojų ar tarpšakinės organizacijos pavadinimas ir pašto adresas;
               
            
                  b)
               
               
                  visa reikiama informacija, įrodanti, kad gamintojų ar tarpšakinė organizacija yra atstovaujamoji pagal Reglamento (ES) Nr. 1379/2013 atitinkamai 22 straipsnio 2 dalį, 22 straipsnio 3 dalį arba 23 straipsnio 1 dalies a punktą;
               
            
                  c)
               
               
                  taisyklės, kurių taikymą ketinama išplėsti;
               
            
                  d)
               
               
                  taisyklių taikymo išplėtimo pagrindimas, pateikiant atitinkamus duomenis ir kitą aktualią informaciją;
               
            
                  e)
               
               
                  sritis ar sritys, kuriose ketinama taisykles padaryti privalomas;
               
            
                  f)
               
               
                  laikotarpis, kuriuo galios taisyklių taikymo išplėtimas;
               
            
                  g)
               
               
                  įsigaliojimo data.
               
            
   
      IV PRIEDAS
      
         ORIENTACINIŲ KAINŲ SKELBIMO FORMA
      
      Valstybių narių skelbime apie jų teritorijose taikytinas orientacines kainas pateikiama ši informacija:
      
                  a)
               
               
                  laikotarpis, kuriuo bus taikomos orientacinės kainos;
               
            
                  b)
               
               
                  atitinkama valstybė narė;
               
            
                  c)
               
               
                  prireikus regiono ar regionų, kuriuose bus taikoma orientacinė kaina, pavadinimas ir jo (-ų) NUTS kodas (-i) pagal Europos Parlamento ir Tarybos reglamentą (EB) Nr. 1059/2003 (1);
               
            
                  d)
               
               
                  žvejybos produktų, kuriems bus taikomos nustatytos orientacinės kainos, pavadinimas ir kiekvienos rūšies FAO trijų raidžių kodas;
               
            
                  e)
               
               
                  kiekvienai rūšiai taikytina orientacinė kaina pagal svorį;
               
            
                  f)
               
               
                  naudojama valiuta.
               
            
         (1)  2003 m. gegužės 26 d. Europos Parlamento ir Tarybos reglamentas (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo (OL L 154, 2003 6 21, p. 1).